SUPER วิ่งแรง 4% รับข่าวดียื่นไฟลิ่ง “อินฟราฟันด์” ตามแผน
SUPER วิ่งแรง 4% รับข่าวดียื่นไฟลิ่ง “อินฟราฟันด์” ตามแผน โดยล่าสุด ณ เวลา 14.54 น. อยู่ที่ระดับ 0.87 บาท บวก 0.03 บาท หรือ 3.57% สูงสุดที่ระดับ 0.88 บาท ต่ำสุดที่ระดับ 0.84 บาท ด้วยมูลค่าการซื้อขาย 388.50 ล้านบาท
1 ต.ค. 2561

ผู้สื่อข่าวรายงานว่า ราคาหุ้นบริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ณ เวลา 14.54 น. อยู่ที่ระดับ 0.87 บาท บวก 0.03 บาท หรือ 3.57% สูงสุดที่ระดับ 0.88 บาท ต่ำสุดที่ระดับ 0.84 บาท ด้วยมูลค่าการซื้อขาย 388.50 ล้านบาท

โดยราคาหุ้น SUPER ปรับตัวขึ้นแรงตั้งแต่เปิดการซื้อขายในช่วงบ่าย หลังบริษัทการรายงานความคืบหน้าเกี่ยวกับการจัดตั้งกองทุนรวมโครงสร้างพื้นฐานโรงไฟฟ้า ซุปเปอร์ เอนเนอร์ยี (Super Energy Power Plant Infrastucture Fund หรือ SUPEREIF)
โดยล่าสุด บริษัท หลักทรัพย์จัดการกองทุนรวมบัวหลวง จำกัด ในฐานะบริษัทจัดการกองทุนได้ยื่นคำขอ อนุมัติจัดตั้งกองทุน พร้อมกับร่างหนังสือชี้ชวนเสนอขายหน่วยลงทุนของกองทุนรวมโครงสร้างพื้นฐานโรงไฟฟ้าซุปเปอร์ เอนเนอร์ยี (Super Energy Power Plant Infrastructure Fund หรือ SUPEREIF) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) แล้วในวันนี้ (1 ต.ค.)
ตามการรายงานข่าวก่อนหน้านี้ : จับตาหุ้น SUPER เปิดบ่ายวิ่งแรงหลังยื่นไฟลิ่ง “อินฟราฟันด์” ตามแผน!
 